EHF Champions League 2011–12 for kvinder var den 19. EHF Champions League håndboldturnering for kvinder. Turneringen bliver arrangeret af European Handball Federation og havde deltagelse af 32 hold. De første kvalifikationskampe bliver spillet den 2. september 2011, og den sidste finalekamp blev afviklet i maj 2012. Danmark var repræsenteret af danmarksmestrene FC Midtjylland Håndbold, som trådte ind i turneringen i gruppespillet, samt Randers HK og Viborg HK, som startede i anden kvalifikationsrunde.  Format Turneringen har deltagelse af 32 hold. Deltagerne fra de otte lavest rangerede ligaer spiller i første kvalifikationsrunde om fire pladser i anden kvalifikationsrunde, hvor de sammen med yderligere 12 hold spiller om fire ledige pladser i det første gruppespil, hvortil de 12 højst rangerede hold er direkte kvalificeret. Førte gruppespil består af fire grupper med fire hold. De to bedste hold i hver gruppe går videre til andet gruppespil, der består af to grupper med fire hold. Herfra går de to bedste hold fra hver gruppe videre til semifinalerne, der ligesom finalen, bliver afgjort over to kampe.  Første kvalifikationsrunde Første kvalifikationsrunde havde deltagelse af deltagerne fra de otte lavestrangerede ligaer, dvs. mesterholdene fra Tjekkiet, Grækenland, Holland, Portugal, Serbien, Schweiz, Slovakiet og Tyrkiet. Holdene spillede om fire ledige pladser i anden kvalifikationsrunde og var inddelt i to grupper med fire hold. I hver gruppe spillede holdene en enkeltturnering alle-mod-alle, og de to bedst placerede hold i hver gruppe gik videre til anden kvalifikationsrunde. Holdene, der ikke gik videre til anden kvalifikationsrunde, fortsatte i 2. runde af EHF Cup Winners' Cup.  Andet gruppespil Andet gruppespil bliver afviklet i perioden 4. februar – 11. marts 2012 med deltagelse af de otte hold, som var gået videre fra første gruppespil. De otte hold blev inddelt i to nye grupper ved en lodtrækning den 15. november 2011 i EHF's hovedkvarter i Wien. De to grupper spillede hver en dobbeltturnering hvor holdene mødtes alle-mod-alle ude og hjemme. De to bedst placerede hold i hver gruppe gik videre til semifinalerne.